Midi-Pyrénées

Cyn-ranbarth gweinyddol (région) yn ne Ffrainc oedd Midi-Pyrénées. Roedd yn gorwedd ar y ffin ag Andorra a Sbaen, gan gymryd ei enw o fynyddoedd y Pyrénées sy'n rhedeg ar hyd y ffin. Roedd yn cynnwys wyth département, sef Ariège, Aveyron, Haute-Garonne, Gers, Lot, Hautes-Pyrénées, Tarn a Tarn-et-Garonne. Yn 2016 unwyd Midi-Pyrénées â Languedoc-Roussillon i greu région newydd, mwy, sef Occitanie.